C 130/22
EL
Επίσημη Εφημερίδα της Ευρωπαϊκής Ένωσης
14.4.2023
Εκτός από τις υποχρεωτικές ενδείξεις, οι ετικέτες πρέπει επίσης να φέρουν τις ακόλουθες ενδείξεις: ταυτοποίηση και λογότυπος της ΠΓΕ «VACA DE EXTREMADURA» και στοιχεία ιχνηλασιμότητας.
Λογότυπος της ΠΓΕ «VACA DE EXTREMADURA»
4.
Συνοπτική οριοθέτηση της γεωγραφικής περιοχής Η γεωγραφική περιοχή της προστατευόμενης γεωγραφικής ένδειξης «Vaca de Extremadura» καλύπτει το σύνολο της αυτόνομης κοινότητας Extremadura.
5.
Δεσμός με τη γεωγραφική περιοχή Η ΠΓΕ «Vaca de Extremadura» βασίζεται στα ιδιαίτερα χαρακτηριστικά του κρέατος και στη γεωγραφική του προέλευση.
5.1.
Ιδιαιτερότητα της γεωγραφικής περιοχής Η Extremadura βρίσκεται στα νοτιοδυτικά της Ισπανίας, στην Ιβηρική Χερσόνησο, και έχει έκταση 41 635 km2, από την οποία περίπου τα 14 300 km2 είναι αγροδασικές εκτάσεις (dehesa) και εκτάσεις τύπου dehesa.
Η πανίδα οικόσιτων ζωικών ειδών που απαντώνται στην Extremadura αποτελείται κυρίως από αυτόχθονες φυλές, που συνδέονται και είναι στενά συνυφασμένες με το πλέον χαρακτηριστικό περιβάλλον της περιοχής (τις αγροδασικές εκτάσεις «dehesa»).
Όλα τα εν λόγω είδη, λόγω της ανθεκτικότητας και της μεγάλης ικανότητάς τους να προσαρμόζονται σε δύσκολα περιβάλλοντα, συμβάλλουν στη διατήρηση και στη βελτίωση του οικοσυστήματος, λιπαίνοντας το έδαφος, βελτιώνοντας την ποιότητα των βοσκοτόπων και ανακόπτοντας την κάλυψή τους με θάμνους.
Η κατανομή των βροχοπτώσεων χαρακτηρίζεται από μεγάλη ανομοιομορφία καθ’ όλη τη διάρκεια του έτους, με τη μεγαλύτερη συχνότητα το φθινόπωρο και την άνοιξη και σημαντική διακύμανση από έτος σε έτος.
Το κλίμα των αγροδασικών εκτάσεων dehesa χαρακτηρίζεται από ξηρή περίοδο που σηματοδοτεί την πρώιμη ξήρανση των βοσκοτόπων.
Λόγω των ακραίων συνθηκών θερμοκρασίας και βροχοπτώσεων, οι φυλές που αποτελούν την ΠΓΕ «Vaca de Extremadura» έχουν προσαρμοστεί με τον βέλτιστο δυνατό τρόπο δεδομένου ότι είναι ικανές να αντέχουν τόσο στο κρύο όσο και στη ζέστη, καθώς και στη λειψυδρία σε περιόδους ξηρασίας.
Το οικοσύστημα προτεραιότητας για τις εκμεταλλεύσεις βοοειδών ΠΓΕ «Vaca de Extremadura» είναι οι αγροδασικές εκτάσεις dehesa και οι εκτάσεις τύπου dehesa.
Η dehesa είναι ένα από τα καθοριστικά συστήματα της ΠΓΕ «Vaca de Extremadura» στην εκτατική κτηνοτροφία της Extremadura και χαρακτηρίζεται από βόσκηση σε μεγάλες εκτάσεις γης.
Η κτηνοτροφία στις περιοχές αυτές είναι απολύτως προσαρμοσμένη στο περιβάλλον λόγω της ανθεκτικότητας των εκτρεφόμενων φυλών.
Οι αντίξοες κλιματικές συνθήκες και τα φτωχά και χαμηλής ποιότητας εδάφη περιορίζουν την ανάπτυξη της γεωργίας, την οποία υποκαθιστά σε μεγάλο βαθμό η κτηνοτροφία.
Ολόκληρο το εν λόγω οικοσύστημα έχει θετική επίδραση στα χαρακτηριστικά του προϊόντος. 5.2.
Ιδιοτυπία του προϊόντος Το κρέας των αγελάδων «Vaca de Extremadura» διακρίνεται για το χρώμα του που κυμαίνεται από κόκκινο του κερασιού έως πορφυρό, καθώς και για τη λεία, μαρμαρώδη γράμμωσή του και το υπόλευκο έως κιτρινωπό λίπος του, που έχει συμπαγή υφή και είναι σφικτό στην αφή.
Επίσης, διακρίνεται για το άρωμα ζωικού λίπους, τη χυμώδη σύστασή του στο στόμα και τη βαθιά και μακράς διαρκείας γεύση κρέατος, που χαρακτηρίζει το βόειο κρέας.